钦定古今图书集成/明伦汇编/氏族典/第575卷 > 完颜赛不
## 钦定古今图书集成/明伦汇编/氏族典/第575卷 > 完颜赛不

按《金史完颜赛不传》：“赛不，始祖弟保活里之后也。状
貌魁伟，沈厚有大略。初补亲卫军。明昌元年八月为
宁化州刺史。四年升武卫军都指挥使，寻为殿前左
副都点检。及平章仆散揆伐宋，为右翼都统。贞祐初，
拜同签枢密院事。三年，迁知临洮府事，兼陕西路副
统军。兴定元年二月转签枢密院事。四年三月奉诏”
出兵河北，招降晋安。五年五月，奉诏引兵救河东，战
屡捷，复晋安、平阳二城。正大元年五月，拜平章政事，
未几，转尚书右丞相。五年，行尚书省于京兆，草表乞
致仕。哀宗迁归德，起复为右丞相、枢密使，兼左副元
帅，封寿国公，扈从以行。河北兵溃，从至归德，又请致
仕。二年七月，复诏行尚书省事于徐州。赛不先病疽，
久不视事。时蔡已被围，徐州将士以朝命阻绝，且逼
大兵议出降，赛不弗从，恐被执，至是投河求死，流三
十馀步不没，军士援出之。又五日，自缢于州第。麻琮
乃遣人以州降。大元子按春，正大中充护卫，居许州。
大兵至许，按春开南门以降，是冬复自北中逃回。十
二月，车驾东狩，留后《二相》下开封擒捕斩之。